
ROMÂNIA


       JUDEŢUL VRANCEA

CONSILIUL LOCAL AL MUNICIPIULUI

                                        FOCŞANI
H O T Ă R Â R E 

Privind stabilirea unei staţii terminus  (capăt de traseu, terminal), pentru operatorii de transport public de călători  judeţean şi interjudeţean precum şi rutele de deplasare ale acestora cu staţii de oprire la intrare în municipiul Focşani. 

             Consiliul local al municipiului Focşani, judeţul Vrancea, întrunit în şedinţă ordinară,

  - văzând proiectul de hotărâre iniţiat de domnul consilier local Răcoşanu Victor, prin care se propune stabilirea unei staţii terminus  (capăt de traseu, terminal), pentru operatorii de transport public de călători  judeţean şi interjudeţean precum şi rutele de deplasare ale acestora cu staţii de oprire la intrare în municipiul Focşani;
 - analizând raportul, compartimentului de transport public local de călători înregistrat la nr. 4123/17.07.2006 şi avizul favorabil al Comisiei pentru buget, finanţe, investiţii, libera iniţiativă, economie şi servicii publice, al Comisiei pentru amenajarea teritoriului  şi urbanism  şi al Comisiei pentru drepturile omului, culte, relaţii cu cetăţenii, muncă şi protecţie socială ;
  - ţinând cont de avizul nr.57133/22.09.2006 al Serviciului Poliţiei Rutiere din cadrul Inspectoratului Poliţiei Judeţene Vrancea;
  - având în vedere Minuta nr.19054/21.11.2005 şi Minuta nr.31907/07.08.2006; 
  - potrivit prevederilor art. 128 lit. d) din Ordonanţa de urgenţă nr. 195/2002 privind circulţia pe drumurile publice, republicată; 
   - în conformitate cu Legea nr.52/2003 privind transparenţa decizională în administraţia publică;

   - potrivit prevederilor  art.38, alin.(1), alin.(2), lit.d) şi a  alin.(6), lit. a) pct.19 şi art.46 alin.(1) din Legea nr. 215/2001, privind administraţia publică locală cu modificările şi completările ulterioare; 
H O T Ă R Ă Ş T E :

Art.1.  Stabilirea unei staţii terminus (capăt de traseu, terminal) la Autogara Focşani din str. Piaţa Victoriei

Art.2. Stabilirea rutelor pentru autovehiculele ce aparţin operatorilor de transport public de călători, judeţean  şi interjudeţean,  în municipiul Focşani, după cum urmează:

1. Zona – Sud: dinspre Bucureşti: 

a) Sosesc în municipiul Focşani prin DN 2 E 85  - b-dul. Bucureşti, opresc în staţie  la ANL, continuă fără nici o oprire prin b-dul.Bucureşti,str.Anghel Saligny–str. Zorilor- Autogara Focşani;

b) Pleacă din Autogara Focşani prin str. Zorilor- str. Anghel Saligny – b-dul Bucureşti, opresc în staţie  la ANL  continuă pe  DN 2  E 85.   

2. Zona Sud-Est dinspre  Galaţi – Brăila:
a) Sosesc în municipiul Focşani prin DN 2 E 85  - str.Brăilei opresc în staţie la I.L.F. şi continuă fără oprire  prin str.1 Decembrie 1918 - str. Anghel Saligny - str. Zorilor - Autogara Focşani;

b) Pleacă din Autogara Focşani prin str. Zorilor- str. Anghel Saligny - str.1 Decembrie 1918- opresc în staţie la I.L.F. şi continuă  prin str.Brăilei.
3. Zona Est dinspre Suraia:
a) Sosesc în municipiul Focşani prin str. Măgura - str. Comisia Centrală - str. Cuza–Vodă, opresc în staţie la Spital şi continuă fără oprire prin str. Cuza–Vodă - str. Mr.Gh. Pastia -  b-dul.Unirii - str. Anghel Saligny - str. Zorilor - Autogara Focşani; 

b) Pleacă din Autogara Focşani - str. Zorilor - str. Anghel Saligny - b-dul.Unirii - str. Mr.Gh. Pastia - str. Cuza–Vodă opresc în staţie la Spital şi continuă fără oprire – str. Comisia Centrală -  str. Măgura.

4. Zona Nord – Est dinspre Adjud – Panciu – Vânători:
a) Sosesc în municipiul Focşani prin DN 2 E 85 - str. Cuza - Vodă opresc în staţie la Spital şi continuă fără oprire prin str. Cuza–Vodă - str. Mr.Gh. Pastia -  B-dul.Unirii - str. Anghel Saligny - Str. Zorilor - Autogara Focşani; 

 b)Pleacă din Autogara Focşani - str. Zorilor - str. Anghel Saligny - b-dul.Unirii - str. Mr.Gh. Pastia - str. Cuza–Vodă opresc în staţie la Spital şi continuă fără oprire - str. Cuza - Vodă -  DN 2 E 85.

5.Zona Nord – Vest dinspre Braşov - Vidra-Odobeşti:
   a) Sosesc în municipiul Focşani – str. Mărăşeşti - b-dul.Independenţei  opresc în staţie la Direcţia de Finanţe Publice Vrancea şi continuă fără oprire prin b-dul. Independenţei - b-dul.Unirii - str. Unirea Principatelor – str. Horia, Cloşca şi Crişan - str. Anghel Saligny - str. Zorilor - Autogara Focşani; 

b) Pleacă din Autogara Focşani - str. Zorilor - str. Anghel Saligny- str. Horia, Cloşca şi Crişan - str. Unirea Principatelor -b-dul.Unirii - b-dul. Independenţei opresc în staţie la Direcţia de Finanţe Publice Vrancea şi continuă fără oprire prin b-dul. Independenţei - str Mărăşeşti.

6. Zona Vest dinspre Câmpineanca:

 a) Sosesc în municipiul Focşani prin str. Vâlcele - str. Anghel Saligny - str. Zorilor - Autogara Focşani;

        b) Pleacă din Autogara Focşani  - str. Zorilor - str. Anghel Saligny- str. Vâlcele.
       Art.3. Nerespectarea  prevederilor prezentei hotărâri de către operatorii de transport public de călători, judeţean şi interjudeţean duce la anularea licenţei de transport emisă de Autoritatea Rutieră Română.
 Art.4. Prevederile prezentei hotărâri intră în vigoare în termen  de 10 zile de la validarea  hotărârii. 
Art.5. Prezenta hotărâre va fi comunicată de către Serviciul administraţie publică locală- legalitate, compartimentelor, birourilor, serviciilor şi Primarului municipiului Focşani care va asigura executarea acesteia prin Serviciul autorizare agenţi economici, liberă iniţiativă,  Direcţia Economică, membrii Consiliului local al municipiului Focşani, Serviciul Poliţia Rutieră a municipiului Focşani, Autoritatea Rutieră Română a judeţului Vrancea, S.C. Trans  Company S.A. şi Operatorii de transport public de călători judeţean şi interjudeţean.  
PREŞEDINTE DE ŞEDINŢĂ,

    Mihăilescu Cezar
                                                                                     Contrasemnează,                                                                                           

                                                                                       SECRETARUL    MUNICIPIULUI

                                                                                                        F O C Ş A N I ,                                                                                                  

                                                                                Corhană Eduard Marian

